cyanic-selkie/wikianc huggingface dataset:
Lierna
Lierna er en by i Nord-Italia på kysten av Comosjøen.
Kampen om fjordane
Kampen om fjordane er en norsk dokumentarfilm fra 2016 regissert av Vigdis Nielsen. Filmen følger Synnøve Kvamme og andre i kampen mot Statnetts utbyggingen av Kraftledningen i Hardanger, de såkalte «monstermastene». Filmen ble ferdigstilt i 2014 og hadde opprinnelig navnet Kampen om Hardanger. Den ble vist første gang på Bergen internasjonale filmfestival samme år, men hadde ikke ordinær premiere før 2016.
Elfenbenskystens flagg
Elfenbenskystens flagg (fransk: Drapeau de la Côte d'Ivoire) ble tatt i bruk 7. august 1959, rett før landets uavhengighet fra Frankrike. Flagget har tre like brede vertikale striper etter mønster fra den franske trikoloren og har, regnet fra stangen, fargene orange, hvit og grønn.
Stripene symboliserer ulike verdier som svarer til det nasjonale mottoet Union-Discipline-Travail, eller Samhold, disiplin og arbeid. Den oransje står for vekst, den hvite for fred gjennom samhold, og grønnfargen for fremtidshåp. Men fargene har også fått andre betydninger for ivorianerne. De mener grønnfargen symboliserer de tropiske skogene og hvitfargen elvene, mens oransje står for savannen i landet.
Flagget har de samme fargene som det irske flagget, men i motsatt rekkefølge. Mens irene heiser flagget med den grønne delen ved flaggstangen har ivorianerne den oransje ved flaggstangen.
Sverrir Ingi Ingason
Sverrir Ingi Ingason (født 5. august 1993) er en islandsk fotballspiller som spiller for den greske klubben PAOK.
Ingason har tidligere spilt for blant andre Breiðablik, Augnablik og Viking.
Klubbkarriere
Ingason begynte sin karriere hos Breiðablik og i 2011 ble han lånt ut til Augnablik i nedre divisjoner. Etter endt låneopphold etablerte han seg fast hos Breiðablik, hvor han spilte over 40 seriekamper frem til 2013 I sesongen 2013 var han også med på å vinne den islandske ligacupen Deildabikar. I januar 2014 meldte han overgang til den norske klubben Viking, hvor han spilte 29 av 30 seriekamper i Tippeligaen 2014 og var med på å spille Viking frem til kvartfinale i Norgesmesterskapet.
I januar 2015 meldte Ingason overgang til den belgiske klubben KSC Lokeren Oost-Vlaanderen, hvor han i 2015/2016-sesongen spilte samtlige seriekamper for klubben. Hans første seriemål for Lokeren kom borte mot Oud-Heverlee Leuven den 13. februar 2016 i en kamp som endte 3–3.
Landslagskarriere
Ingason debuterte for i en treningskamp mot  den 21. januar 2014 (0–2), hvor han kom inn som innbytter for Arnór Smárason. Han scoret sitt første landslagsmål i en treningskamp borte mot den 29. mars 2016 (2–3). Den 9. mai 2016 ble han tatt ut i den islandske troppen til EM i fotball 2016 av landslagstrener Lars Lagerbäck.
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Röksteinen
Röksteinen er en av Sveriges mest kjente runesteiner og har verdens lengste runeinnskrift i stein, totalt rundt 760 tegn. Steinen befinner seg ved Rök kirke i Östergötland og dateres til tiden rundt 800 etter Kristus. Runene oppgis være ristet av Varinn til minnet av Vámoð. Størstedelen av dem tilhører vikingtidens kortkvisttype, men i deler av innskriften bruker risteren urnordiske runer. I noen deler blir forskjellige typer av chifferskrift brukt. I Östergötlands runinskrifter har steinen nummer 136, hvilket gir den runeinnskriftssignum Ög 136.
Steinen er en blokk av lys grå finkornet granitt, 3,82 m høy (derav 1,25 m under markflaten), 1,38 m bred og mellom 19 og 43 cm tykk. Bergarten tilsier at den sannsynligvis er brutt et sted i nærheten.
Steinens historie
Man vet ikke hvor steinen opprinnelig sto, men antakelig har det ikke vært særlig langt unna kirkestedet der den nå står. Rök gamle kirke ble bygd en gang på 1100-tallet, og ved siden av den ble det oppført et hus for oppbevaring av tiende. I grunnmuren til dette lå runesteinen innmurt med innskriften på utsiden av muren. På begynnelsen av 1600-tallet ble den oppdaget av antikvaren Johannes Bureus, som tegnet den av og publiserte tegningen i hans Monumenta Sveo-Gothica hactenus exsculpta, utgitt i 1624. På 1670-tallet var Johan Hadorph, antikvar og sekretær i Antikvitetsverket, på stedet og fikk gjengitt steinen på et tresnitt. Dette ble publisert i 1750 i Johan Göranssons runologiske verk Bautil.
Kirken og tiendehuset ble revet i 1843, og da ble det oppdaget runer på alle fire sider av steinen. Prosten sørget for å få tegnet av samtlige runer, og deretter ble steinen murt inn i våpenhuset på den nye kirken. I 1862 tok Vitterhetsakademien initiativ til å få brutt steinen ut igjen, og den ble reist ved den vestre kirkegårdsmuren. I 1933 ble den flyttet til sin nåværende plass utenfor kirkegården under et beskyttelsestak.
På høyre side av baksiden er en skade som trolig skriver seg fra da den ble tatt ut av muren i 1843. På den venstre smalsiden er en skade som etter graden av forvitring å dømme skriver seg fra tiden før steinen ble murt inn på 1100-tallet.
TV-året 1991
TV-året 1991 er en oversikt over hendelser, program og avdøde TV-personligheter i 1991.
Röksteinen
Teksten
Helt siden steinen ble oppdaget har den blitt tolket og omtolket i mange omganger. De fleste nordiske runologer har på en eller annen måte vært inne og gitt sin egen vurdering av teksten. Men også mange andre mer eller mindre fantasifulle tolkninger har vært framsatt. Dette gjør at det finnes mange titalls versjoner av innskriften. Den følgende er Riksantikvarieämbetets versjon slik den framstår på informasjonsskiltet ved steinen:
Sternotropa
Sternotropa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Forholdsvis små (gjerne 1,5-3 millimeter lange), korte og brede, mørke kortvinger. Hodet er ganske bredt med runde, litt utstående fasettøyne. Føttene er fire-leddete.
Levevis
Disse små kortvingene er særlig knyttet til kjuker som vokser på trær, der de spiser andre insekter og midd. Kanskje spiser de også noe soppsporer. De flyr godt og fanges ofte i feller for flyvende insekter.
Utbredelse
Slekten er utbredt i Sørøst-Asia fra India og østover, også på Ny-Caledonia.
Mesene
Mesene er en slekt av dagsommerfugler som tilhører familien Riodinidae.
Utseende
Små til middelsstore sommerfugler. Vingenes overside er gul eller rød med bredt svarte eller brune kanter, noen ganger også med hvite flekker.
Levevis
Disse sommerfuglene lever i tropisk og subtropisk skog.
Larver har blitt funnet på planter i slektene Rinorea (fiolfamilien) og Inga (mimosafamilien).
Utbredelse
Slekten er utbredt i Mellom- og Sør-Amerika, fra Mexico i nord til det sørlige Brasil i sør.
Papilioninae
Papilioninae er sommerfugler som utgjør en underfamilie av svalestjerter. Papilioninae er vanligvis store og gjerne fargerike sommerfugler. De aller fleste lever i tropiske strøk. Men det er fem arter i Europa, hvorav bare en finnes i Norge.
Utseende
Papilioninae er en gruppe med store sommerfugler med store og ganske skjøre vinger. Framvingene er trekantet, spisse og større enn bakvingene. Vingene hos de fleste arter er mørke, ofte med en eller flere flekker på bakvingene. Bakvingene hos flere av artene har en stjert, som er en forlengelse av en av vingens ribber. Antennene er virker korte i forhold til de store vingene.
Fuglevingene utgjør noen av slektene og er store flotte sommerfugler som lever i tropiske strøk. Navnet har de fått fordi framvingene er større enn bakvingene og at flukten derfor kan minne fugler.
Levevis
Når sommerfuglen besøker blomster sitter den med vibrerende vinger. Flukten er rettlinjet og rask.
Paringen skjer ved sammenkobling mellom de to kjønnene. Eggene legges direkte på næringsplanten.
Larven lever som plantespiser. Larven er radikalt forskjellige fra de voksne, både i levevis og i kroppsbygning. Eldre larvene har kamuflasjefarger og kan skyte ut et gaffelformet organ (osmaterium) like bak hodet. Dette organet utsondrer en skarp lukt og larven bruker det som et forsvarsmiddel for ikke å bli spist av andre dyr.
Papilioninae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Puppene er festet i analenden (bakenden) og står oppreist, festet til underlager med et magebelte. De har to spisser i hodeenden. Puppen kan ha ulik farge, den etterligner fargen på underlaget. Alle de nordiske artene overvintrer i puppestadiet.
Systematisk inndeling med europeiske arter
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.
Det tredje buddhistiske konsil
Det tredje buddhistiske konsil ble innkalt omkring året 240 f.Kr. ved Asokarama i Pataliputra, angivelig under beskyttelse av keiser Ashoka. Dette er likevel omstridt, ettersom konsilet aldri nevnes i Ashokas edikter.
Den tradisjonelle grunnen til konsilet var å bli kvitt korrupsjon i den buddhistiske Sangha i form av fiender som forkledd som tilhengere hadde infiltrert fellesskapet, så vel som munker som holdt fast ved kjetterske synspunkter. Konsilet anbefalte Ashoka å forvise 60,000 brahmanistiske spioner så vel som reevaluere Pālikanonen.
Konsilet ble ledet av Moggaliputta-Tissa og 1.000 munker deltok. Konsilet anerkjennes både av Theravada- og Mahayana-skoler, selv om det bar har en sentral viktighet for Theravada.
Svein Olav Agnalt
Svein Olav Agnalt (født 20. juli 1949) (Ap) er en norsk politiker som representerer Arbeiderpartiet. Han var ordfører i Skiptvet kommune fra 2007 til 2019.
Han ble valgt inn i kommunestyret første gang i 1971 og har en variert politisk erfaring, blant annet fra AUF Østfold. Han har også vært medlem av fylkestinget i Østfold, medlem av fylkesstyret for Arbeiderpartiet i Østfold og vararepresentant til Stortinget. Før han ble ordfører hadde han også erfaring som varaordfører i tolv år.
Han har bakgrunn som journalist. Fra 1975 til 1978 var han ansatt i NBBL, siden ble han redaktør av Østfold-Posten i Askim fram til 1985. Før han ble ordfører var han daglig leder i Norsk Dekor AS.
Robert Francis Christian
Roberr Francis Christian, O.P. (født 2. desember 1948 i San Francisco i California i USA, død 11. juli 2019 i Menlo Park i California ) var en amerikansk katolsk ordensmann og hjelpebiskop i San Francisco.
Prest
Robert Christian sluttet seg til dominikanerordenen i 1970 og avla timelige løfter i 1971, og evige løfter i 1974. Christian ble ordinert til prest den 4. juni 1976.
Han virket så som pastor i Seattle. Han studerte religionsvitenskap ved Dominican School of Philosophy and Theology i Oakland og ved Det pavelige universitet Angelicum i Roma, der han også fullførte en doktorgrad. Han underviste ved Dominican College i San Rafael i California og var direktør for Newman Center ved University of Washington. Fra 1985 var han professor og viserektor (1999-2004) ved Angelicum i Roma. Han underviste også ved Graduate Theological Union i Berkeley og ved St. Vincent de Paul Regional Seminary i Boynton Beach i Florida. Fra 2016 veiledet han også studentene i Western Dominican Provinvce i USA.
Christian fungerte som rådgiver for Det pavelige råd for fremme av kristen enhet for Den anglikansk-romersk-katolske internasjonale kommisjon (ARCIC).
Hjelpebiskop i San Francisco
Han døde i sin søvn den 11. juli 2019 på St. Patrick's Seminary i Menlo Park.
Episkopalgenealogi
Hans episkopalgenealogi er:
Kongsvegen (Trondheim)
Kongsvegen er en lengre gjennomfartsvei i bydelen Heimdal sør for Trondheim sentrum som går gjennom flere strøk. Veien fikk sitt moderne navn i 1964 og er oppkalt etter veiens gamle funksjon som hovedvei eller kongevei til Trondheim fra sør. Veien mistet sin funksjon i 1858 da en ny vei stod ferdig i Bjørndalen, som senere gikk under navnet Riksvei 50.
Kongsvegen starter i dag ved et boligområde på Kattem sørvest for Heimdal sentrum og går deretter rett nordover. Den krysser først Ringvålvegen og fortsetter nordover hvor veien fungerer som adkomstveg for flere tilstøtende veger til ulike boligområder. Ved Saupstad skistadion går veien sammen med Tunellvegen og fortsetter nordover med drabantbyene Saupstad mot øst og Huseby mot vest.
Rett nord for Huseby og Kolstad møter Kongsvegen både Kolstadvegen og Nedre Flatåsveg i et planfritt kryss. Herfra går Kongsvegen mot nordvest som en del av fylkesvei 6650. Her går vegen først med Flatåsen mot nord og Søremsåsen som en del av Bymarka mot sør, før den like etter passerer Kolsås. Etter dette møtes Kongsvegen og Smistadvegen ved Smistadkrysset like øst for Granåsen før den svinger nordøstover og passerer Leirbrua og Leirelva der fylkesveg 6650 skifter navn til Byåsveien.
Broene i Madison County
Broene i Madison County (The Bridges of Madison County) er en amerikansk romantisk dramafilm fra 1995, regissert av Clint Eastwood etter romanen med samme navn av Robert James Waller. Hovedrollene spilles av Eastwood og Meryl Streep. Streep ble nominert til en Oscar for beste kvinnelige hovedrolle.
Det amerikanske filminstituttet (AFI) har kåret filmen til tidenes 90. beste kjærlighetsfilm fra USA.
Handling
En middelaldrende kvinne ved navn Francesca Johnson (Streep) bor sammen med sin familie i Madison County i Iowa. Francesca arbeidet som lærerinne før hun ble gift, men etter hun ble gift tilbringer hun dagene som hjemmefrue og tar hånd om familien samt arbeidet på gården.
Francesca, som er av syditaliensk opphav bærer på en drøm om en annen tilværelse langt vekk fra de daglige rutinene og tilværelsen på gården. En dag mens mann og barn er borte over helgen og lar Francesca være igjen alene på gården, kommer en gammel pickup og stopper på gårdsplassen. Ut stiger den spennende og eventyrlige Robert Kincaid (Eastwood), en fotograf fra National Geographic fra Bellingham langt nord i Minnesota
Kincaid spør om Francesca vet veien til de berømte overdekkede broene i Madison County, han ønsker å fotografere dem. Hun tilbyr seg å vise ham broene og en kort men intensiv kjærlighetshistorie er i emning.
Krigskommunisme
Krigskommunisme eller «militærkommunisme» er betegnelsen vestlige historikere bruker når de viser til perioden 1918-1921 i Sovjetunionen. Ifølge sovjetisk historieskriving ble denne politiske linjen valgt av Bolsjevikene for å kontrollere byer og for å forsyne Den røde armé med våpen og mat, under forhold hvor alle vanlige økonomiske mekanismer var ødelagt av borgerkrigen. Perioden med krigskommunisme begynte i juni 1918, proklamert av det øverste økonomiske råd, kjent som Vesenkha og ble avsluttet den 21. mars 1921 med NEP (Ny Økonomisk Politikk) som varte inntil den første femårsplanen ble iverksatt i 1929.
Semi Norvège
Større Enn Elvis
Semi Norvège ble startet høsten 1996 under navet «Større Enn Elvis» og besto av opprinnelig av Hans-Peter Johnsen (gitar) (tidligere bl.a. i Claus Hüberdh, Pleasure in Pain og Berg & Dal Band), Erik Lunde (vokal og gitar), Rune Eriksen (bass) og Stein Erik Eilertsen (slagverk). I april 1997 ble Jon Erling Solheim (som tidligere bl.a. har spilt sammen med Michael Krohn i en tidlig utgave av Kjøtt, og også var med i Tromsø-bandet Madsens Kranium tidlig på '80-tallet) ny bassist i Større Enn Elvis. Bandet konsert-debuterte i juni 1997.
Den påfølgende høsten ble keyboardist Klaus Henning Oelmann bandets femte medlem, og et halvt år etter – i mai 1998 – ble Trond Emil Hansen ny trommeslager i bandet. Kort etter ble også Kebba Sosseh inkludert som perkusjonist, og sjette medlem, omtrent samtidig skiftet Større Enn Elvis navn til Semi Norvège.
Demoer og Yellow Snow
I september 1998 ble Sosseh erstattet av Pamawdo Saho på perkusjon, og med denne besetningen spilte Semi Norvège i oktober samme år inn sin første Demo CD ved NRKs studio i Tromsø. God mottakelse og stor etterspørsel gjorde at platen etterhvert fikk mer karakter av å være en regulær utgivelse. I mars 1999 forlot både Hansen og Saho bandet, og det var duket for nye endringer i besetningen.
Med Stein Erik Eilertsen midlertidig tilbake i trommestolen, gjennomførte bandet i april / mai 1999 en "semi-unplugged" mini-turné som ble avsluttet 8. mai, med intet mindre enn tre (!) konserter to steder på én og samme dag.
I slutten av mai 1999 ble Rune Nylund (tidligere bl.a. i Lazy Zway) Semi Norvège's nye faste mann bak stikkene, og bare tre uker senere var bandet på nytt i studio. Fire nye låter ble innspilt, og utgitt på deres andre demo – "CE" – i august '99.
Sommeren 1999 ble Semi Norvège ble bandet også invitert til å delta på en samleplate sammen med fem andre Tromsø-band i regi av Yellow Snow Records. Denne platen var den første av sitt slag i Tromsø, og ble utgitt 27. september 1999.
Tout
Våren 2000 begynte Semi Norvège innspillingen av det som skulle bli deres første «ekte» plate – Tout. Innspillingen fant sted i Lille Studio i Det Lille Kulturhus i Tromsø, med Arne Lund (ex-The Cut, Karlsøy Prestegaard) som produsent. Gjester på platen inkluderte bl.a. Arne Lund (perkusjon), Christian Knudtzon (gitar), Hans Vidar Hansen (saksofon), Trond Sverris Lund (groovebox), Tore Præsteng Thuen (gitar) og Hella Oelmann (bratsj).
"Tout" ble utgitt 31.mai, og begivenheten ble markert med en release-konsert der også en lang rekke gjesteartister deltok. Platen fikk svært god mottakelse av presse og publikum, og sommeren 2000 spilte Semi Norvège på flere større festivaler i Nord-Norge.
I november 2000 var det så enda en gang tid for endringer i besetningen, og som vanlig dreide det også denne gang om trommeslageren. Rune Nylund sluttet i bandet, og etter en del prøvespillinger ble hans erstatter funnet i Thorgrim Stensland. Nylund ble senere med i bandet The North, som ga ut CD-en No Borders i 2004.
Istid / Hud mot hud
I juni 2001 platedebuterte den nye utgaven av Semi Norvège med CD Singlen "Istid" / "Hud mot hud". De to låtene på platen var blitt innspilt og mixet over en periode på tre månder våren 2001, og viste en betydelig mer "mainstream-orientert" side av Semi Norvège enn hva som hadde vært tilfelle på deres tidligere utgivelser. Gjester denne gang inkluderte Solveig Jakobsen (vokal) og Sigbjørn Sigurdson (perkusjon). Sommeren 2001 tok Klaus Henning Oelmann et års permisjon fra Semi Norvège, og uten keyboard begynte bandet naturlig nok nå å bevege seg i en mer gitar-orientert retning. Den "nye" firemannsutgaven av Semi Norvège konsert-debuterte i september 2001.
Den vanskelige andre platen
I januar 2002 startet opptakene til bandets andre fullengde-CD. Nok en gang ble Lille Studio i Det Lille Kulturhus, Tromsø, valgt som innspillingssted, og også denne gang med Arne Lund som med-produsent og tekniker. Til forskjell fra tidligere valgte de imidlertid denne gang å satse på et røffere og mer nakent lydbilde, og å spille inn mest mulig live. I perioden januar - april spilte bandet inn fem låter. Som følge av en rekke omstendigheter utenfor bandets kontroll - bl.a.at bygningen der studioet befant seg måtte flyttes (!) for å gi plass for byggingen av nytt rådhus i Tromsø - måtte innspillingen legges på is sommeren 2002. Bandet gjorde likevel en del konserter i denne perioden, deriblant en ny opptreden på Karlsøy-festivalen.
Høsten 2002 ble det etterhvert klart at keyboardist Klaus Henning Oelmann ikke ville vende tilbake som medlem av Semi Norvège, og kvartett-formatet gikk fra å være midlertidig til å bli permanent.
Coya Knutson
Cornelia «Coya» Genevive Gjesdal Knutson (1912–1996) var en amerikansk politiker av norsk opphav. Hun representerte det nordvestre Minnesota i Representantenes hus fra 1955 til 1959. Hun tilhørte Minnesotas demokratiske bonde- og arbeiderparti. Hun tapte gjenvalg i 1958, da hennes forsmådde ektemann sendte et åpent brev til avisene med oppfordringen «Coya, kom hjem».
Semi Norvège
Den vanskelige andre platen
2003 gikk med til øvinger og konserter i påvente av at innspillingen av den lenge forsinkede oppfølgeren til "Tout" skulle kunne fortsette, men dette lot seg ikke realisere, og sommeren 2004 trakk også trommeslager Thorgrim Stensland seg fra bandet.
2004 til nå
Siden 2004 har Semi Norvège holdt en relativt lav profil. Forsøk på å fortsette innspillingen av bandets andre CD kom omsider i gang igjen 2005/2006, med Arne Lund som både tekniker og stand-in på slagverk, men ble nok en gang lagt på is. Hans-Peter Johnsen og Jon Erling Solheim startet i 2007 side-prosjektet Lustiga Huset sammen med Helge Normann Jakobsen på trommer. I 2008 ble både Erik Lunde og ex-keyboardist Klaus Henning Oelmann også involvert i dette prosjektet, og Lustiga Huset gikk dermed i praksis over til å bli den nye utgaven av Semi Norvège. Dette til tross, var det fremdeles Johnsen, Solheim og Jakobsen som nå utgjorde kjernen i bandet, og Lunde og Oelmanns deltakelse var mer sporadisk. Bandet har av ulike årsaker også "ligget nede" i lengre perioder. I 2011 gikk Klaus Henning Oelmann uventet bort, og Semi Norvège's videre skjebne gikk mer er mindre inn i enn en tilstand av uavklarthet. Jon Erling Solheim var i denne tiden aktiv i ulike musikalske sammenhenger som spente fra rockeband til korps og storband, mens Hans-Peter Johnsen bl.a. var å se/høre under en Claus Hüberdh reunion i Tromsø Kulturhus 7. januar 2012. Utover dette fortsatte bandet å arbeide med nytt materiale, og på vårparten 2012 ble det klart at en ville satse på en ny plateutgivelse i løpet av høsten 2012 eller tidlig 2013, bestående av en blanding av tidligere innspillinger, remixet materiale og nye ting.
Medlemmer
Hans-Peter Johnsen: gitar
Jon Erling Solheim: bass (1997-nå)
Helge Normann Jakobsen: slagverk (2007-nå)
Tidligere medlemmer:
Rune Eriksen: Bass (1996–1997)
Klaus Henning Oelmann: keyboards (1997-2002 / 2008-2011)
Stein Erik Eilertsen: slagverk (1996-1998 / 1999)
Trond Emil Hansen: slagverk (1998–1999)
Rune Nylund: slagverk (1999–2000)
Thorgrim Stensland: slagverk (2001–2004)
Pamawdo Saho: perkusjon (1998–1999)
Plateutgivelser
- Semi Norvège – Demo (1998) (demo-CD; ikke produsert for salg)
- CE (1999) (demo-CD; ikke produsert for salg)
- Yellow Snow Compilation Vol.1 (Yellow Snow RBKTIL 01) (1999) (samle-CD med 2 Semi Norvège låter)
- Tout (SN Records SN 03 / Yellow Snow RBKTIL 06) (2000)
- Istid / Hud mot hud (SN Records SN 04) (2001) (CD Single)
Relaterte utgivelser:
- Claus Hüberdh: No sleep 'till Hammerfest (Garden Snake Records GSR-001) (1982) (7" Single; Hans-Peter Johnsen på gitar)
- Pleasure in Pain: Demo (1986) (demo-kassett; Hans-Peter Johnsen på gitar / Stein Erik Eilertsen på slagverk)
- Diverse artister: Troilltampen '87 (1987) (samle-kassett med 1 live innspilling med Pleasure in Pain; Hans-Peter Johnsen på gitar)
- Berg & Dal Band: Demo (1991) (demo-kassett; Hans-Peter Johnsen på gitar / Rune Eriksen på bass)
- Lazy Zway: Demo (1994?) (demo-kassett; Rune Nylund på slagverk)
- The North: No Borders (West Records WRCD107) (2004) (CD; Rune Nylund på slagverk)
Vanja
Vanja og Wanja er norske og svenske kvinnenavn dannet av det russiske mannsnavnet Vanja, som er en kjæleform av Ivan. Ivan er den russiske formen av Johannes, som betyr «Gud er nådig». Vanja har navnedag 22. januar i Norge og 24. mai i Sverige.
Ermita metrostasjon
Ermita er en metrostasjon på Linje 2 til Mexico bys metro. Den ligger i det administrative distriktet Juárez, sør i byen, langs Calzada de Tlalpan. Den befinner seg på bakkenivå.
Vanja
Utbredelse
Tabellen nedenfor gir en detaljert oversikt over populariteten til fornavnet Vanja i noen av de landene hvor statistikk er tilgjengelig.
Ermita metrostasjon
Navnet på stasjonen kommer av hermitagen San Cosme, et kapell fra 1526 som ligger like ved. Stasjonssymbolet er en hermitage.
Ermita stasjon vil også bli brukt av Linje 12 når denne står ferdig.
Vanja
Kjente personer med navnet
Personene i listen er ordnet kronologisk etter fødselsår.
Jordan Slew
Slew gikk gradene i Sheffield United og fikk sin proffdebut i oktober 2010. Han fikk noen kamper som innbytter, før han endelig fikk starte mot Preston North End i april 2011. Han takket for tilliten og scoret sitt første mål i samme kamp. Han noterte seg for to scoringer på fem kamper fra start i sin debutsesong. I tillegg hadde han tre kamper som innbytter.
Sommeren 2011 signerte han en ny kontrakt med klubben sin, og startet sesongen med ett mål på seks kamper, hvorav to som innbytter. To uker før sesongen tok til uttalte han at han ønsket å spille og utvikle seg i klubben i sin hjemby. Målet var å score så mye mål som mulig. Seks uker etter uttalelsene, på transfersvinduets siste dag, skrev han under for Blackburn Rovers.
Internasjonal karriere
Slew debuterte for England i en U19-kamp mot Tyskland. Han kom inn som innbytter for Connor Wicham. Kampen endte med tap 1–0.
Georg Waaler
Georg Henrik Magnus Waaler (født 21. mars 1895 på Hamar, død 27. februar 1983 i Oslo) var en prisbelønt norsk lege.
Etter examen artium 1913 dro han til Det Kongelige Frederiks Universitet og fikk cand.med. 1919 og ansettelse ved Anatomisk institutt der han studerte hvordan øyefargen på bananfluer arves. Med Francis Harbitz til sjef var han prosektor ved Patologisk institutt 1924-38 der han i 1927 fant ut noe om fargeblindhet. Fra 1933 studerte han farskapssaker og ble i 1938 professor ved det nye Rettsmedisinsk institutt. Han var sønn av musikeren og politikeren Fredrikke Waaler, og bror til psykolog Rolf Waaler (1898–2000) og lege Erik Waaler (1903–97), samt onkel til legen Bjarne Arentz Waaler.
Omega Centauri
Omega Centauri eller NGC 5139 er en ca. 12 milliarder år gammel kulehop som ligger ca. 17,000 lysår unna jorden i stjernebildet Kentauren.
I 2008 ble det av et lag som hadde brukt Hubble-teleskopet og Gemini-observatoriet til observasjoner rapportert om en mulig oppdagelse av et mellomstort sort hull i Omega Centauri. Det sorte hullet har en anslått masse på 40,000 solmasser, og man antar at det finnes fordi stjernene nær sentrum av hopen beveger seg raskere rundt enn de lengre ut. Astronomene har likevel et par andre scenarier som kan forklare de uventede bevegelsene.ref name=Hubble2008/>
Advocate General for Scotland
Advocate General for Scotland er et embede i den britiske regjeringen med ansvar for å gi juridiske råd og sakførsel relatert til Skottland.
Hele embedet, Office of the Advocate General (OAG), består av rundt 30 jurister samt administrativt personell, med kontorer i Victoria Quay i Edinburgh og Dover House i London. Deres oppgaver er å:
Cemetery Gates
«Cemetery Gates» er en sang av heavy metal-bandet Pantera. Sangen er det femte sporet på albumet Cowboys from Hell, bandets femte album og andre med Phil Anselmo som vokalist (selv om albumet blir sett på som deres første "ekte" album, da de tidligere ofte blir utelatt). «Cemetery Gates»" viser spesielt frem Anselmos ferdigheter som vokalist, som konkluderer med høye, skrikende noter som blir svart av Dimebag Darrell på gitar. Tekstene forteller om en avdød kvinne i slekten eller en kvinnelig venn, og om å dø eller begå selvmord, og deretter møte henne i etterlivet.
«Cemetery Gates» fikk mye spilletid på radiostasjoner, og har etter hvert blitt en av Panteras mest populære sanger. Lesere av Guitar World stemte bandets gitarsolo til den 35. beste noensinne, som var Dimebag sin nest høyest rangerte solo, like etter soloen på «Floods».
Etter Dimebags død ble sangen fremført av Dream Theater som en hyllest under Gigantour. Bandet fikk med Russell Allen fra Symphony X på scenen under det første verset, Burton C. Bell fra Fear Factory under det andre, mens Dave Mustaine fra Megadeth kom på under den avsluttende soloen.
Between the Buried and Me har også en coverversjon på albumet The Anatomy Of.
Anette Young
Anette Young (født 31. mars 1976 i Halden) er en norsk reality-TV-deltaker kjent for sin deltakelse i Big Brother i 2001 og for et mye omtalt søksmål mot kjendisbladet Se & Hør.
I 2001 deltok Young i den første norske versjonen av reality-serien Big Brother. Hun kom helt til finalen og endte til slutt på fjerdeplass, med et opphold på 97 dager i Big Brother-huset. For dette ble hun kåret til «folkets TV-favoritt» under Gullruten 2001. Senere på året deltok hun i dokumentaren Big Brother 100 dager etter, var programleder i gameshowet Far Out og deltager i gjenforeningsprogrammet Tilbake i huset. Året etter var hun medprogramleder i andre sesong av Big Brother og noen år senere programleder i radiokanalen Radio City (2005).
Rettssaken mot Se og Hør
Under oppholdet i Big Brother-huset innledet Young et forhold med Rodney Omdal Karlsen, som var en annen deltaker i reality-programmet. Da forholdet til Karlsen tok slutt i 2003, publiserte ukebladet Se og Hør en artikkel der de kom med en rekke påstander om årsakene til bruddet. Dette reagerte det tidligere paret sterkt på, ettersom de ikke lenger ønsket å være offentlige personer. Paret klaget saken inn for Pressens faglige utvalg i 2003, men fikk ikke medhold. Året etter gikk de rettens vei og vant fram, først i tingretten og deretter i lagmannsretten (2006). Der ble de tilkjent en oppreisning på 445,000 kroner samt at bladet måtte betale saksomkostninger på 300 000 kr. Se og Hør anket saken til Høyesterett, men tapte også der. De måtte betale over 700 000 i saksomkostninger og over 400 000 i erstatning til Karlsen og Young.
Advokat Per Danielsen uttalte at rettsavgjørelsen var «skjellsettende», og at dommen ville styrke vernet om privatlivet merkbart i tiden fremover. Redaktør Magne Lerø mente at høyesterettsdommen i realiteten også fradømte Pressens faglige utvalg etisk dømmekraft siden de hadde konkludert med at Se og Hørs handlinger ikke brøt med god presseskikk.
DSB
DSB er brukt som forkortelse for, eller kan vise til:
Yushui
Yushui (kinesisk: 渝水区; pinyin: Yúshuǐ Qū) er et bydistrikt i byprefekturet Xinyu i den kinesiske provinsen Jiangxi. Det har et areal på 1 775 km² og teller ca. 801 000 innbyggere.
NSU Ro 80
NSU Ro 80 er en bilmodell fra den tyske bil- og motorsykkelprodusenten NSU, som ble produsert mellom 1967 og 1977. Modellen var svært avansert for sin tid, og var blant annet utstyrt med en to rotors Wankelmotor på 116 hk som drev forhjulene via en semiautomatisk girkasse, som fungerte ved hjelp av et innovativt vakuumsystem. Andre avanserte detaljer var skivebremser og uavhengig hjuloppheng på alle fire hjul samt servostyring.
NSU Ro 80 ble kåret til Årets Bil i Europa i 1968 og ble dermed første tyske bil som fikk denne tittelen.
Dessverre fikk Ro 80 raskt et ufortjent rykte for å være lite driftssikker, ettersom wankelmotoren i startfasen hadde tetningsproblemer med de såkalte apex-pakningene, som sitter ytterst på rotoren og tetter mellom hvert enkelt forbrenningskammer. I de aller første årgangene ble disse laget i et matriale som raskt ble utslitt, og enkelte motorer måtte overhales før de hadde gått 50 000 kilometer. Allerede i 1970 var dette løst med at Apex pakningene ble laget i det titanbasertete matrialet ferrotic. Dessverre var det få som fikk dette med seg, og kombinert med bensinkrise og en økende etterspørsel etter små bensingjerrige biler endte produksjonen opp i 1977 med knappe 37 398 produserte eksemplar, gjenværende eksemplarer av NSU RO80 i god stand er i dag blitt ettertraktede klassikere.
NSU ble importert til Norge av Maskinhuset A/S. og i løpet av de ti årene bilen var i produksjon ble det solgt knapt 36 eksemplarer av RO80 her til lands.
NSU RO80 ble designet av Claus Luthe som var designsjef hos NSU,og senere hos BMW, RO80 ble ansett som svært moderne, og har vært presentert på en rekke utstillinger av moderne industridesign.
Football League 2. divisjon 1997–1998
Dette er det tredje nivået i Engelsk fotball. Divisjonen ble opprettet i 1920-21, men allerede påfølgende sesong valgte man å dele divisjonen i nord og sør. Denne ordningen beholdt man t.o.m. 1957-58 sesongen. Da ble det opprettet en 4. divisjon i stedet for nord og sør avdelingene. I 1992-93 valgte klubbene på øverste nivå å forlate The Football League og danne FA Premier League, og dermed fikk de neste nivåene nye betegnelser. Historikken for denne divisjonen er følgende:
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Verdenshav
Verdenshav er et uttrykk som brukes for å beskrive de største sammenhengende havstrekninger på kloden. Uttrykket kan sees i sammenheng med de syv hav som opprinnelig dreide seg om havstrekningene i den enkelte sjøfartsnasjons nærområde (Middelhavet eller Persiabukta, hvor syvtallet var regnet for hellig), men er blitt utvidet etter hvert som geografikunnskapen ble bedre.
Også i dag synes det å være en tendens til å telle syv verdenshav. Selv om en vet at strekningen fra Antarktis via Stillehavet, Nordishavet og Atlanterhavet sydover til Antarktis er en sammenhengende havstrekning, regner en dette som tre eller fire verdenshav, med Det indiske hav som eget verdenshav. For å få syv, telles Sydishavet og Middelhavet gjerne med.
Uttrykket har mistet mye av sin geografifaglige betydning, og brukes helst litterært og journalistisk.
Leonid Jekimov
Leonid Aleksandrovitsj Jekimov (russisk: Леонид Александрович Екимов; født 13. september 1987) er en russisk skytter som konkurrerer i pistolskyting. Han representerte landet sitt under Sommer-OL 2012 i London, der hans beste resultat var nummer 8 på 25 meter silhuettpistol og 50 meter pistol.
Under Sommer-OL 2020 i Tokyo som ble arrangert i 2021, ble han nummer 11 i 25 meter silhuettpistol.
Qilihe
Qilihe (kinesisk: 七里河区; pinyin: Qīlǐhé Qū) er et bydistrikt i byprefekturet Lanzhou, hovedstaden i den kinesiske provins Gansu. Qilihe har et areal på 397 km² og teller ca. 450 000 innbyggere (2004).
Deportivo Cali
Hjemmebanen Estadio Deportivo Cali, eller bare El Monumental de Palmaseca, El Coloso de Rozo som den kalles på folkemunne, ligger.
Seriemesterskap (10)
1965, 1967, 1969, 1970, 1974, 1996, 1998, 2005-II, 2015-I og 2021-II
Cupmesterskap (1)
2010
Superfinalen (1)
2014
Copa Libertadores
Copa Libertadores Finalist: 1970, 1999
Kåre Hitmaker
«Kåre Hitmaker» er en coverlåt med den norske humortrioen Prima Vera, opprinnelig utgitt 20. september 1977 som spor to på debutalbumet Prima Vera. Jonas Fjeld Band spilte inn kompet 19. august 1977. Vokal ble lagt på 20.-21. august 1977.
Originalen heter «The Last Farewell» som ble utgitt med Roger Whittaker i 1971. Den ble først en hit i 1975. Whittaker skrev også melodien, mens den engelske originalteksten var et dikt av sølvsmeden Ron A. Webster.
Tom Mathisen synger på «Kåre Hitmaker» og teksten er en parodi på en håpløs selvopptatt og såpeglatt sanger. I Norge ble parodien forstått av publikum, men ikke da Prima Vera fremførte den i Stockholm høsten 1984.
Calomicroides
Levevis
Både larvene og de voksne (imago) var trolig planteetere.
Utbredelse
Arten er beskrevet fra rav fra Danmark.
College Chums
College Chums er en amerikansk stumfilm fra 1907, regissert av Edwin S. Porter.
Handling
Mens hun er i en park, oppdager en ung kvinne sin forlovede være ganske hengiven sammen med en annen kvinne. Når hun ringer ham på telefonen for å kreve en forklaring, forteller forloveden henne at dette bare var søsteren hans.
Men hans forlovede er fremdeles ikke fornøyd, og hun insisterer på å møte denne påståtte søsteren hans. Når den unge forloveden hennes forsøker å komme seg ut av disse problemenne, opplever han også en rekke andre komplikasjoner.
Fotballklubben Jerv
Laget spiller sine hjemmekamper på J.J. Ugland Stadion – Levermyr, som ble åpnet i 1954. Stadionet har en kapasitet på 3300 tilskuere (2017).
Jerv spiller i gule trøyer, blå bukser og gule strømper.
Klubben spiller i Eliteserien i sesongen 2022.
Historie
Klubben ble stiftet i et vedskjul i Vestregate den 5. august 1921 som Vestergatens FK. Navnet ble raskt endret til Djerv, før man i 1923 fikk det nåværende navnet. Klubben spilte sine hjemmekamper i Ødegårdsdalen frem til 1939, da idrettsplassen ved Arendalsveien ble tatt i bruk. Der spilte Jerv frem til 1954, da anlegget på Levermyr blir innviet.
Etter sesongen 2021 endte de igjen på kvalifisering, hvor de rykket opp.
Rekorder
Jervs største hjemmeseire i 1. divisjon er:
Jervs største borteseire i 1. divisjon er:
Stadion
J.J. Ugland Stadion – Levermyr (tidl. Levermyr stadion), som er eiet av Grimstad kommune, er en fotball- og friidrettsarena. Den brukes i dag av fotballklubbene Jerv og Amazon Grimstad, samt friidrettsklubben Sørild. Kommunen fikk problemer med arenaen etter at den ble sett på som i for dårlig stand av Norges Friidrettsforbund i 2005, og friidrettslisensen ble trukket tilbake. Dette førte til investeringer fra kommunens side. Den 28. november 2007 ble det bestemt at Levermyr stadion skulle utbygges for å passe til Norges Fotballforbunds krav for Toppserien, hvor Amazon Grimstad spilte. Skipsreder Johan Jørgen Ugland lånte kommunen 20 millioner kroner for å ruste opp tribuneanlegget slik at det skulle møte kravene fra NFF. Utbyggingen begynte i 2009, og Ugland sa seg villig til selv å dekke inntil syv millioner kroner av totalbeløpet. Den 3. mai 2010, omtrent en måned etter Uglands død, vedtok kommunestyret i Grimstad å omdøpe Levermyr stadion til "J.J. Ugland Stadion – Levermyr", rett før nyåpningen av stadionet samme måned.
Tilskuerrekorden på stadionet er ca. 8,000, i en B-landskamp mellom Norge og Finland 1963. For klubbkamper er tilskuerrekorden på ca. 7 000, da Jerv tok imot Viking til en cupkamp i 1976.
Supporterklubben
Supporterklubben heter Svaberget og ble stiftet i 1999 av blant andre Morten Mørland, Sjur og Sverre Bie Lorentzen, Vidar Olsen, Mathias Bugge og Ole Fredrik Ommundsen.
I 2015 arrangerte Agderposten i samarbeid med Jerv en kåring av årets Jerv-supporter. De nominerte var Hans John Paulsen, Karl Martin Sørum og Reidar Berg Vaule. Etter en avstemning blant avisens lesere gikk Vaule av med seieren.
Trenere
• 1946-47: Paul Blomquist
• 1948-49: Sven Åge Sørensen
• 1950-51: Ingen trener på grunn av dårlig økonomi
• 1952: Eugen Sandberg
• 1953: Ivar Bø
• 1956: Per Bjørn Amundsen og Jeisen Gundersen
• 1957: Reidar Berg
• 1958: Erik Keller Karlsen
• 1959: Reidar Berg
• 1960-67: Roy Sørskott
• 1968: Johan Svennevig
• 1969-70: Bjørn Larsen
• 1971-72: Ola Syse
• 1973: Kjell Pettersen
• 1974: Ola Syse
• 1975: Douglas Reynolds
• 1976: Geoffrey Hudson
• 1977: Karsten Johannessen
• 1980-81: Ole Stavrum
• 1982-83: Jan Kåre Stedje
• 1984-85: Bo Johansson
• 1986: Claes Cronqvist og Ian Crawford
• 1987-89: Erik Mørland
• 1990: Ian Crawford
• 1992: Ole Skauboe
• 1993: Kjell Egge
• 1994: Peter Wiksèn og Erik Mørland
• 1995-96: Kai Ove Ommundsen og Per Irgens
• 1997: Kai Ove Ommundsen
• 1998: Kai Ove Ommundsen og Arve Olsen
• 1999: Arve Olsen
• 2000: Kai Ove Ommundsen og Per Irgens
• 2001: Kai Ove Ommundsen og Kai Paulsen
• 2002: Kai Paulsen
• 2003-04: Jørg Johnsen
• 2005: Kai Paulsen
• 2006: Roy Ludvigsen
• 2007: Roy Ludvigsen, Arve Olsen og Kai Ove Ommundsen
• 2008-09: Tore André Dahlum
• 2010: Arve Seland
• 2011-13: Peer Danefeld
• 2014-15: Steinar Pedersen
• 2016-23: Arne Sandstø
• 2023-: Eirik Kjønø
Spillerstall
Oppdatert 11. august 2023.
Hederstegn
Følgende medlemmer har blitt tildelt hederstegn i Jerv:
Calcodes kazuhisai
Calcodes kazuhisai er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (gjerne 25-35 millimeter), kraftig, svart hjortbille med litt matt, bronseaktig metallisk glans. Hos denne arten har ikke hannene svært forstørrede kjever, disse er korte og kraftige med mange tenner på innsersiden. Hodet er firkantet, pannen bredt og grunt, U-formet innbuktet foran. Pronotum er mye bredere enn langt, kraftig innsnevret bakerst. Dekkvingene er litt hvelvede.
Karla Faye Tucker
Karla Faye Tucker (1959–1998) var en amerikansk kvinne henrettet for et dobbeltdrap i Texas.
Calcodes kazuhisai
Levevis
Larvene utvikler seg i råtne trestammer.
Karla Faye Tucker
Tucker ble dømt til døden i 1984 for et dobbeltdrap hun hadde begått sammen med Danny Garrett i 1983. Garret ble også dømt til døden, men døde av sykdom i 1993 mens han fremdeles satt på dødscelle. I løpet av de 15 årene Tucker satt på dødscelle omvendte hun seg og ble en kristen. Den generelle motviljen mot dødsstraff i den vestlige verden (spesielt utenfor USA), gjorde at hennes sak og forberedelsen til henrettelsen vakte oppsikt over USAs grenser. Pave Johannes Paul II og Amnesty International var blant dem som ba om nåde for henne.
George W. Bush var guvernør i Texas i 1995–2000 og underskrev dødsdommen i 1998. Tucker ble henrettet med giftsprøyte i statsfengselet i Huntsville, Texas. Hun var den andre kvinnen som ble henrettet i USA siden giftmorderen Velma Barfield ble henrettet i 1984. Hun var også den første kvinnen som ble henrettet i Texas siden 1863.
I populærkultur
I 1998 ble det laget en TV-dokumentar om hennes liv kalt A Question of Mercy: The Karla Faye Tucker Story, og i 2004 kom Karla Faye Tucker: Forevermore. I 2002 kom en TV-spillefilm kalt Crossed Over med Jennifer Jason Leigh og Diane Keaton i de ledende rollene.
Calcodes kazuhisai
Systematisk inndeling
Disse artene blir ofte plassert i slekten Odontolabis.
Exurge Domine
Forhistorie
Etter at Luthers 95 teser mot avlatshandelen (31. oktober 1517) ble kjent, skrev katolske teologer mot Luther og henviste til at avlatshandelen var godkjent av paven, som alle kristne burde adlyde. Dermed begynte avlatsstriden å bli utvidet til å gjelde pavens og konsilenes autoritet.
Erkebiskop Albrecht von Brandenburg av Magdeburg og Mainz innklaget Luther for Roma. I juni 1518 ble læreprosessen mot Luther åpnet i Roma. Det var meningen at Luther skulle svare seg for seg i Roma, men hans kurfyrste Fredrik den Vise av Sachsen fikk utvirket at han i stedet skulle avhøres av kardinal Cajetan, som var pavelig utsending til riksdagen i Augsburg. De to møttes første gang den 11. oktober 1518. Luther nektet å tilbakekalle noe.
Blant de få på katolsk side som virkelig hadde erkjent rekkevidden av tesene, var teologen Johann Eck i Ingolstadt. Han innså at de gikk langt utover en kritikk av den herskende avlatspraksis, men i sin konsekvens stilte spørsmål ved avlatens vesen, ved pavens myndighet til å gi avlat og endelig til den sakramentale vesensstruktur ved kirken selv. I disputasen i Leipzig (27. juni–16. juli 1519) pekte han overfor Luther på konsekvensene av hans standpunkter, noe som kanskje bidro til å fremskynde en klarere avvisning fra Luthers side av mer grunnleggende deler av katolsk lære. Med dette resultat reiste Eck til Roma. Prosessen mot Luther var foran valget av keiser Karl V stoppet opp, og ble ikke gjenopptatt i Roma før i begynnelsen av 1520.
Virkning
Paven utnevnte Johann Eck til å proklamere bullen i Tyskland, noe som sikkert var et uklokt valg ettersom Luther hadde en sterk personlig uvilje mot Eck, og fordi Eck også var mislikt både av mange humanister og alminnelige tyske troende. Hans ankomst sommeren 1520 til Tyskland med bullen utløste voldsomme mishagsytringer; det var bare så vidt mulig for ham å forkynne bullen i Meissen 21. september, Merseburg 25. september og Brandenburg 29. september, og han ble også møtt med sterk motstand i storparten av det øvrige Tyskland. Motviljen mot Eck smittet også over på den pavelige bullen, og det gikk til og med tregt med å få katolske biskoper til å akseptere dens proklamasjon.
Bullen hadde ingen virkning på Luther utover å befeste ham i kampen for sine standpunkter og sikkert fremskynde den. Etter banntrusselen utgav ham tre sentrale reformatoriske kampskrifter, der han heftig angrep pavedømmet og den bestående kirkelige orden med alle dens feil og mangler.
Luther fullførte bruddet på en måte som var synlig for alle. I Wittenberg oppfordret Filip Melanchthon universitetsstudentene til å begi seg til Elsterporten, der de avsang «Requiem eternam», drikkeviser og «Te Deum laudamus», hvorpå Luther satte fyr på bullen. Samtidig ble også de kirkelige rettsbøker brent.
Den 3. januar 1521 ble han høytidelig bannlyst i Roma med bullen Decet Romanum Pontificem.
Intifada
Intifada (arabisk انتفاضة, «å riste av») er et arabisk uttrykk for opprør eller motstand. Ordet blir også brukt i den alminnelige betydningen «å riste av seg». Vanligvis refererer begrepet til perioder med palestinske aksjoner mot Israel, men det blir også brukt i forbindelse med arabiske og muslimske opprør rundt omkring i verden, blant annet i Marokko 2005 (Casablanca-angrepene), Irak fra 2003, Libanon 2005 og Frankrike 2005.